Сенек қорымы — Қазақстан Энциклопедиясы
"Сенек қорымы — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Сенек қорымы — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Сенек қорымы — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 221
TEXT: Қазақстан Энциклопедиясы Сенек қорымы — дәстүрлі сәулет өнері ескерткіштері. 19 — 20 ғасырларда салынған. Сенек қорымы Маңғыстау облысы Қарақия ауданы Сенек ауылынан шығысқа қарай Хорезмге баратын ескі керуен жолының бойына орналасқан. Екі қорымнан тұрады. Біріншісіне 3 күмбезді гөрхана, 31 сағанатам және бір-бірден құлпытас пен көктас, екіншісіне 2 күмбезді гөрхана 20-ға жуық сағанатам мен құлпытас кіреді. Бұл ескерткіштер ішінен 1900 жылы белгілі шеберлер Дүтбай Жандәулетұлы мен Нұрнияз Ізбасарұлы тұрғызған Нұрберген Қалышұлының гөрханасы ерекше көзге түседі. Гөрхананың құрылымы шаршы пішінді тұғыр мен цилиндр мойындыққа орнатылған шатырлы күмбездің өзара үйлесуіне негізделген. Оңтүстік-батыс жағындағы басты кіреберіс қасбетінің жақтауы шығыңқы келген, есіктің жоғ. жағы дөңгелек тұмаршамен өрнектелген, ал кіреберіс ойығы жазық пештақпен көмкерілген. Алдыңғы бетінің және ішкі қабырғаларының оюлары көгеріс өрнек, зооморфтық, геом. және космогон. нақыштарға құрылған. Екінші қорымдағы 1785 жылы тұрғызылған Бекқұл Жантөриннің гөрханасы — жатаған шағын құрылыс әрі Сенек қорымының архитектура негізі болып табылады. «Маңғыстау» энциклопедиясына, Компьютерлік-баспа орталығы, 2007 «Қазақ Совет энциклопедиясы», Алматы, 1972 – 1978 Маңғыстау энциклопедиясы, Алматы, 1997 «Қазақ тілі» энциклопедиясы, Алматы, 1998 «Атырау» энциклопедиясы, Алматы, 2000 «Қазақ әдебиеті» энциклопедиясы, Алматы, 2001 «Қазақ өнері» энциклопедиясы, Алматы, 2002 «Батыс Қазақстан облысы» энциклопедиясы, Алматы, 2002 «Қазақстанның қорықтары мен ұлттық бақтары», Алматы, 2006 «Красная книга Казахстана», Алматы, 2006 «Маңғыстау өсімдіктерінің каталогы», Ақтау, 2006 «Қазақстан» ұлттық энциклопедиясы, Алматы, 1998 – 2007 Қазақ мәдениеті. Энциклопедиялық анықтамалық. ” ЖШС, 2005 ISBN 9965-26-095-8 Қазақ мәдениеті } }}} } }}}
